《西水歌》
清代·成鹫

生愿食西江米，不愿饮西江水。西江米多实我腹，西江水多没我屋。

我屋住山犹是可，我屋住溪淹杀我。大陆沉，大陆沉，秋雨淫淫秋水深。

水深过胫，浸却官田十千顷。水深至领，舟楫交加车马静。

水深灭顶，四野无人烟火冷。老蛙行出海，大鱼入枯井。

回头相视失声色，大笑乾坤成陷阱。问君笑胡为尔，山僧昨暮下山来，铁船独渡空江水。

前浪拍船头，后浪拍船尾。停桡直入水晶宫，无限鱼虾跳成市。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。